吳璽 (侍郎)

吳璽（），字信玉，福建邵武府邵武縣隆賢坊人，明朝政治人物。

生平
永樂六年（1408年）戊子科福建鄉試舉人《閩省賢書》，七年（1409年）己丑科會試不第，入國子監。曾試於兵部，又以精於吏事得名，擢兵部武選司主事，二十二年（1424年）升郎中，宣德五年（1430年）升戶部右侍郎。正統六年（1441年）王振專權，捆械戶部尚書劉中敷、吳璽、陳瑺於長安門，十六日方得釋（清）谷應泰，《明史紀事本末》（卷29）：械戶部尚書劉中敷，侍郎吳璽、陳瑺於長安門。時以京城乏草，御用牛馬欲分牧民間。言官劾其紊制，王振命械之。閱十六日得釋，以侍郎王佐署部事。，七年（1442年）謫戍四川威遠，九年（1444年）二月卒《欽定四庫全書·抑菴文集·卷十》明王直撰：戶部右侍郎吳公墓誌銘 吳氏世家邵武之隆賢坊其先多不仕公之祖均用父仲政皆有德誼以公貴皆贈嘉議大夫戶部右侍郎公諱璽字信玉生有美質自幼端厚不與羣兒戲屹然如老成人鄉先達皆器重之甫弱冠遊郡庠受春秋於方先生嵩先生嘉其穎敏盡以所學授焉永樂戊子試藝鄉闈在高等明年會試不偶於有司，遂入太學。太學諸生有文行者皆樂與為交其學益進。歷試於兵部，又以精於吏事得名，擢為武選主事。時錢塘方公賓為尚書，最嚴察難事，而獨奇公。公丁外艱去。方公以公才行言於太宗皇帝，詔奪情起任事。或謂公如何及觀其所行與他人所行有疑者咨於公，公裁決無留滯而皆慊於人心莫不帖服。甲辰，陞武選郎中。兵部惟武選最難治。公初為主事，同列已推讓其能。至是而能益顯士大夫論可大用者皆屬意於公。宣宗皇帝知之。宣德庚戌，陞行在戶部右侍郎，公感上知遇，祗慎不懈，於夫所以足國裕民者，蓋無不用其心。正統己未，徙內庫敕都知監大監洪保魏國公徐顯宗與公理其事，庫物以巨萬計，二公重臣多憚煩一，惟公是賴公亦以身任之纖芥弗遺，人尤服其能。壬戌之秋，外夷來獻馬，邊將請增騎士以示威。上臨朝，問「戶部馬之來幾何？邊將所乘幾何？日用芻豆當幾何？今邊兵所積總為數幾何？果能不窘於用否？」尚書侍郎倉猝未能對，上以為不恤國事，謫威遠，蓋欲磨厲以進之也。公感恩念咎惴惴不自容曰：「臣實負國，罪當死。荷聖德如天曲容之，敢不圖自新，冀少報萬一。」士大夫惜公之才者，亦冀公且復用謫二年而以疾不起，豈非命哉！公生於洪武戊辰十二月戊申而以正統甲子二月乙巳卒享年五十七初娶黃氏先十有七年卒贈淑人再娶王氏封淑人生男皆不育有女一曰宜弟尚幼予與公同朝且久實相知而公亦辱愛予今王淑人以公之柩歸卜以某年某月某日葬於其鄉某山之原鄉友監察御史曹泰狀其行大宗伯胡公嘗兼理戶部厚於公謂予宜為銘嗚呼予豈忍銘之而亦奚可不銘廼為銘曰：文場高薦要塗闢優游郎署煒厥績超佐司徒聲孔碩今其逝矣吁可惜作銘垂休示亡極。。

參考文獻

相關條目
王振擅政

X
Category:邵武人
Category:明朝兵部武選司主事
Category:明朝兵部武選司郎中
Category:明朝戶部右侍郎